open-index/open-wikipedia-markdown huggingface dataset:
Bymiljøetaten (Oslo)

**Oslo bymiljøetat** (**Bymiljøetaten**) er en etat i Oslo kommune under Byrådsavdelingen for miljø og samferdsel.

## Etableringen i 2010–2011

Bymiljøetaten ble vedtatt opprettet i 2010 gjennom en sammenslåing av Samferdselsetaten, Friluftsetaten, Trafikketaten, Idrettsetaten og ENØK-etaten, med virkning fra 1. mai 2011. Bymiljøetaten overtok også miljøoppgavene til Helse- og velferdsetaten og ansvaret for gategrunnen fra Eiendoms- og byfornyelsesetaten. Den nye etaten hadde om lag 750 ansatte.

## Oppgaver

Bymiljøetatens hovedområder er
* bymiljø og naturmiljø
* friområder og friluftsliv, herunder landskapsrom i Oslomarka og Indre Oslofjord
* kommunale byrom (veier, gater, gågater, fortau, torg, parker)
* klima og energiøkonomisering
* idrett og idrettsanlegg
* infrastruktur og samferdsel
* drift og renhold av byrommet
* brukerkommunikasjon, service, tilsyn og kontroll
* miljørettet helsevern (luft, støy, vann, jord) som ikke er av medisinskfaglig art

Bymiljøetaten håndhever trafikk- og parkeringsbestemmelsene i Oslo kommune fra 2011, etter å ha innlemmet den tidligere Trafikketaten. Bymiljøetaten inngår ikke i Parkeringsklagenemda, i motseting til en rekke kommuner og de fleste private parkeringsselskaper i Oslo-området. Parkeringsgebyr i Oslo må klages inn for Oslo tingrett med en kostnad i første klageinstrans på kroner 1&nbsp;860, i form av rettsgebyr på kroner 860 og standard krav fra Bymiljøetaten om saksomkostninger på kroner 1&nbsp;000..

## Organisering

Bymiljøetaten er organisert i en direksjon med etatsdirektør, seks stabsenheter, fem divisjoner og 17 avdelinger.

* Etatsdirektør
** Stabsenhet, anskaffelser og entreprise
** Stabsenhet, byutvikling og arealplan
** Stabsenhet, service og administrasjon
** Stabsenhet, juridisk avdeling
** Stabsenhet, HR
** Stabsenhet, kommunikasjon
* Divisjon for finans, analyse og digitalisering
** Avdeling for økonomi
** Avdeling for digital utvikling
* Divisjon for miljø
** Avdeling for klima og miljø
** Avdeling for natur og forurensning
* Divisjon for prosjekt
** Avdeling for prosjektstøtte
** Avdeling for frilufts- og idrettsprosjekter
** Avdeling for samferdselsprosjekter
** Avdeling for byutviklingsprosjekter
** Avdeling for byggeledelse og SHA
* Divisjon for mobilitet
** Avdeling for mobilitetsplan og myndighet
** Avdeling for mobilitetsutvikling 
** Avdeling for vei og gate
** Avdeling for trafikk
* Divisjon for byrom
** Avdeling for skog og landskap
** Avdeling for idrett
** Bypatruljen
** Avdeling for park og byrom

## Se også
*Liste over Norges største grunneiere

## Referanser


## Eksterne lenker
*
Czterej pancerni i pies

***Czterej pancerni i pies*** (på norsk «Fire pansersoldater og en hund») er en polsk dramaserie som gikk på Telewizja Polska fra 1966 til 1970. Serien var lagt til andre verdenskrig og handlet om fire heltemodige kamerater på en stridsvogn. Serien var basert på ei bok av Janusz Przymanowski med samme navn. 

## Handling og utbredelse

## Referanser


## Eksterne lenker
*
Preferanseteorien

**Preferanseteori** (eng., *Preference theory*) er en samfunnsvitenskapelig teori om kvinners investering i produktivt og reproduktivt arbeid, utviklet av Catherine Hakim. Preferanseteorien er en historisk informert, empirisk basert, tverrfaglig teori om kvinners valg mellom lønnet arbeid og familiearbeid. Teorien legger til grunn at forskjeller i kvinners valg mellom som gjelder arbeidstid og karriereutvikling reflekterer kvinners orientering mot henholdsvis familie og arbeid.

Preferanseteorien er kontroversiell og har blitt imøtegått av andre forskere, det har gjennom flere år pågått en faglig debatt om teorien særlig i British Journal of Sociology.

## Litteratur
* Hakim, Catherine: *[http://www.lse.ac.uk/collections/BJS/pastVolumes/deve198.htm Developing a sociology for the twenty-first century]: Preference Theory*. *[[British Journal of Sociology]]* **49** (1998): 137–43.
* Hakim, Catherine: *[http://eric.ed.gov/ERICWebPortal/custom/portlets/recordDetails/detailmini.jsp?_nfpb=true&_&ERICExtSearch_SearchValue_0=ED469004&ERICExtSearch_SearchType_0=no&accno=ED469004 Work-Lifestyle Choices in the 21st Century]: Preference Theory*. Oxford University Press, 2000.
* Hakim, Catherine: *[https://web.archive.org/web/20120306022529/https://www.popcouncil.org/publications/pdr/vol29_3.html A New Approach to Explaining Fertility Patterns]: Preference Theory*, *[[Population and Development Review]]* **29** (2004): 349–374.
* Hakim, Catherine: *Models of the Family in Modern Societies: Ideals and Realities*, Aldershot: Ashgate, juni 2003. 
* Hakim, Catherine: *Women, careers, and work-life preferences*, British Journal of Guidance and Counselling, 34: 279-294, august 2006.
* Hakim, Catherine: *Public morality versus personal choice: the failure of social attitude surveys*, British Journal of Sociology, 54: 339-45, september 2003.
* Hakim, Catherine: *Lifestyle preferences as determinants of women's differentiated labour market careers*, Work and Occupations, 29: 428-459, november 2002.
* Hakim, Catherine: *The politics of female diversity in the 21st century*, sidene 191-227 i *The Future of Gender* red: J. Browne, Cambridge University Press, 2007.
* Hakim, Catherine: *Sex differences in work-life balance goals*, sidene 55-79 i *Work-Life Balance in the Twenty-First Century*, red: D. Houston, London: Palgrave Macmillan, 2005.
* Hakim, Catherine: *Lifestyle preferences versus patriarchal values: causal and non-causal attitudes*, sidene 69-91 i *Changing Life Patterns in Western Industrial Societies*, red: J. Z. Giele og E. Holst, Oxford: Elsevier, januar 2004.
* Hakim, Catherine: *Women's lifestyle preferences in the 21st century: Implications for family policy* i *The Future of Motherhood in Europe*, red: J. Schippers, G. Beets og E. te Velde, Dordrecht NL and Hingham MA: Springer, april 2011.

## Referanser
Stine Akselsen

**Stine Akselsen** (født 13. februar 1974) er en norsk lokalpolitiker (Ap) fra Kjøllefjord. Hun er utdannet førskolelærer fra Universitetet i Tromsø, og har tatt videreutdanning i pedagogikk, prosjektledelse og næringsutvikling. I 2010 overtok hun som ordfører i Lebesby kommune etter Harald Larssen, og ble gjenvalgt som ordfører etter valgene i 2011 og 2015. Hun fraba seg gjenvalg i 2019. Etter valget tiltrådte hun en stilling som fagsjef for næringspolitikk i Sjømat Norge.

## Referanser


## Eksterne lenker
*
ISO 3166-2:KR

**ISO 3166-2:KR** er en ISO-standard som definerer geografisk koding, og følger ISO 3166-2, og gjelder Sør-Korea.

Kodingen gjelder en hovedstad, seks storbyer og ni provinser.

Den todelte koden består av ISO 3166-1-koden for Sør-Korea (**KR**) og en trebokstavers underkode, ISO 3166-1 alfa-2-kode for Sør-Korea. Den andre delen er en totalls kode:
* 11: hovedstad
* 26&ndash;31: storbyer
* 41&ndash;49: provinser

## Koder
Inndelingen er listet med ISO 3166-2 standarden publisert av ISO 3166 Maintenance Agency (ISO 3166/MA).

## Endringer
Følgende endringer i Sør-Koreas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
*Sør-Koreas administrative enheter
*ISO 3166-1, referansetabell for alle verdens lands koder, tobokstavskodene benyttes bl.a som toppdomener.
*ISO 3166-2, referansetabell for kodingen av underinndeling av land.
*ISO 3166-2:KP, ISO-koder for byer, regioner og provinser i Nord-Korea

## Eksterne lenker
* Sør-Koreas provinser, Statoids.com
Doom 3

***Doom 3*** er et science fiction/skrekk videospill utviklet av id Software og utgitt av Activision. Spillet er et førstepersonsskytespill, og ble utgitt for Windows 3. august 2004. Senere ble spillet tilpasset for Linux og Mac OS X, en forbedret versjon ble tilpasset for Xbox. I 2019 ble DOOM 3, sammen med DOOM og DOOM II: Hell on Earth, reutgitt for Nintendo Switch, Xbox One, PlayStation 4, Android og iOS.

Spillets handling foregår i år 2145 på Mars, på en forskningsstasjon for utvikling av teleportering, biologisk forskning og avanserte våpendesign. Teleporteringsekseperimentene slår feil og åpner en portal mot helvete, noe som resulterer i en invasjon av demoner.

## ''Resurrection of Evil''
*Resurrection og Evil* er en utvidelsespakke som består tolv nye kart, seks nye fiender inkludert The Hunter, fire nye multiplayer-kart og nye våpener. Xbox-versjonen består kun av utvidelsespakke-innholdet samt.

## Handling
Spilleren får kontroll over karakteren Elliott Swann, og hans personlige livvakt Jack Campbell, som ankommer Mars City, hoved-området på Mars og går i land fra et transportskip. De er der for å undersøke flere hendelser, og har et opphetet konferanse-møte med han som har ansvaret for alle Mars-laboratoriene, Dr. Malcolm Betruger. Spilleren må også avverge angrep fra zombie-infisert personell ved basen, og forskjellge andre demoner.

## Referanser

## Eksterne lenker
*
Mariann Wollmann Magga

**Mariann Wollmann Magga** (født 14. september 1966) er en norsk samisk museumsdirektør og tidligere politiker (Arbeiderpartiet). Fra desember 2016 til oktober 2017 var hun medlem av Sametingsrådet.

## Politiske verv
Ved sametingsvalget 2009 ble hun første vararepresentant for Marianne Balto Henriksen, Knut Store og Ragnhild Melleby Aslaksen. Den 25. februar 2010 besluttet Sametingets plenumsmøte at sametingsrådets medlemmer skal tre ut av Sametingets plenum, og bli erstattet av sine varamedlemmer. Mariann Wollmann Magga overtok da Balto Henriksens plass som sametingsrepresentant fra 1. mars 2010. 

Ved sametingsvalget 2013 ble hun gjenvalgt som sametingsrepresentant for perioden 2013–2017, der hun er leder for Nærings- og kulturkomiteen. Hun er også vararepresentant til Samisk parlamentarisk råd, og sitter som styremedlem i Reinprogrammet, oppnevnt av Norske Reindriftsamers Landsforbund.. På lokalpolitisk plan er hun vararepresentant for kommunestyret i Sør-Varanger kommune 2011-2015, og fast representant fra 2015. Hun er også formannskapsmedlem. Hun har ledet utvalg for miljø- og næring, og er nå leder av Samisk Råd, som ble opprettet i 2018. 

## Yrkesliv
Før hun ble valgt inn på Sametinget hadde hun blant annet vært kundekonsulent og EDB-konsulent. Hun var selvstendig næringsdrivende (Rein Data) fra 1998 til 2016, og er reindriftsutøver.

I 2019 ble hun ansatt som direktør for Tana og Varanger Museumssiida; hun hadde da vært konstituert i stillingen siden oktober 2018. 

## Referanser


## Eksterne lenker
* Profil på Sametinget
Isabelle Caro

**Isabelle Caro** (født 12. september 1982, død 17. november 2010) var en fransk modell fra Marseille, Frankrike, som ble internasjonalt kjent etter å ha deltatt i en svært kontroversiell kampanje «No Anorexia», hvor Caro viste frem sin avmagrede, nakne, kropp på reklameplakater. Fotografen var Oliviero Toscani.

## Liv og oppvekst

Caro led av alvorlig anorexia nervosa helt siden hun var 13 år gammel. Hennes anoreksi ble forårsaket av det hun selv beskrev som en «vanskelige barndom», og hun anga moren som grunnen til at hun utviklet spiseforstyrrelser. Caro sa selv at moren «hadde en panisk angst for at jeg skulle vokse meg for stor. Jeg fikk minimalt med mat, og ble daglig målt – både i høyde og omkrets.» Hun fortalte videre; «jeg fikk heller ikke forlate hjemmet, fordi moren min hadde hørt at frisk luft fikk unge jenter til å vokse og bli store.»

Caro ble innlagt på sykehus for første gang da hun var 20. I 2006 havnet hun i koma som et resultat av spiseforstyrrelsene, og tilstanden var kritisk.

## Karriere

Hun jobbet først som modell, men spiseforstyrrelsene tok likevel overhånd. 
Som et resultat av sykdommen sin deltok hun på en rekke intervjuer og tv-programmer. På CBS' program *The Insider*, ble det avslørt at hun hadde veid så lite som 25 kg. Med en høyde på 163 cm ga det henne en BMI på ca 9. BMI på under 18 regnes som undervektig. 
Hun deltok også på C4s program *Supersize vs superskinny* som ble sendt 11. mars 2008, der hun snakket med journalisten Anna Richardson om sykdommen sin.

Caro ble også intervjuet i en dokumentarserie, *The Price of Beauty*, som artisten Jessica Simpson og hennes to beste venner, Ken Baner og CaCee Cobb, hadde produsert. Hensikten med dokumentarserien var å avdekke betydningen av skjønnhet i ulike kulturer. I dokumentaren snakket hun om hvordan hun ble anorektisk og ytret et ønske om å advare andre jenter. Simpson uttalte; «Det du gjør akkurat nå gjør deg vakker, og jeg håper at kvinner over hele verden får høre historien din, det er så viktig å vite at uansett hvor tynn du er, så er det ikke det som gjør deg vakker.» Episoden av denne dokumentarserien ble sett over hele Frankrike. Episoden ble sendt 22. mars 2010 i USA og den 21. august i Japan.

## Død

Isabelle Caro døde den 17. november 2010 i Tokyo, Japan, etter å ha tilbrakt ca to uker på sykehus med akutt respiratorisk sykdom, selv om ingen vet årsaken til hennes død. Familien hennes gikk ikke ut i media om dødsfallet før den 29. desember 2010.

## Referanser


## Eksterne lenker
* 
*  vg.no Sjokktynn modell døde
Paul Ramadier

**Paul Ramadier** (født 17. mars 1888 i La Rochelle, død 14. oktober 1961) var en fransk politiker fra Parti socialiste. Han var den fjerde franske republikks første statsminister fra januar til november 1947. Han var dessuten justisminister 1946–1947, forsvarsminister 1948–1949 og finansminister 1956–1957.

## Biografi
Ramadier ble borgermester i Decazeville i 1919.

I juli 1940 stemte han imot å innvilge fullmakter for marskalk Philippe Pétain, som installerte Vichyregjeringen.

Ramadier tok del i motstandsbevegelsen under andre verdenskrig der han hadde «Violet» som sitt *[[nom de guerre]]*. Hans navn finnes med i Yad Vashem jødiske minnemerke etter krigen.

Han tjenestegjorde som justisminister 1946-1947 og som den fjerde republikks første statsminister fra januar til november 1947. Det var i hans tid som statsminister at kommunistene ble tvunget bort fra regjeringsmakten i mai 1947. Dette avsluttet *trepartsavtale*koalisjonen mellom den franske delen av arbeidenes internasjonale (SFIO), den republikanske bevegelse, og kommunistene.

Han stemte for Marshallplanen.

Han var forsvarsminister 1948-1949 og finansminister 1956-1957.

## Referanser
Rise of Nations

***Rise of Nations*** er et sanntidsstrategispill utviklet av Big Huge Games, og publisert av Microsoft 20. mai 2003. Utviklingen ble ledet av Brian Reynolds, som tidligere hadde laget blant annet Civilization II og Sid Meier's Alpha Centauri.

## Handling
Kjernen i "Rise of Nations" handler om begrepet "territorium" og områder i nærheten av spillerens bosetninger regnes som deres eget territorium, og spilleren kan bare bygge bygninger innenfor deres eget territorium. En nasjons grenser kan utvides ved å opprette og utvide byer og fort, et teknologi-tre, og få tilgang til enkelte sjeldne ressurser. Andre teknologier og ressurser kan få fiendene innenfor landets grenser til å bli utslitt over tid, noe som til slutt kan ødelegge motstandernes styrkene.

Karakterene i "Rise of Nations" kan samle på forskjellige ressurser, eller bygger og reparere ødelagte bygninger. Hver av de 18 sivilisasjonene i "Rise of Nations" har 4 til 8 unike enheter. For eksempel har indianerne (aztekerne, mayaene og inkaene) unike enheter som ligner den virkelige verden. Spillet fokuserer på å skape en balanse mellom angrep, forsvar og økonomi. På en måte som ligner det på sjakk, hvor små strategiske feil tidlig i spillet kan bli til veldig store taktiske problemer senere i spillet. En single player-kampanje, Conquer the World, er også inkludert i spillet.

## Referanser

## Eksterne lenker
*
Ahinoam

**Ahinoam** (hebraisk:  – *&#702;Ăḥînṓ&#703;am*, bokstavelig «bror av velbehag», derav «velbehag»; i eldre oversettelser *Akinoam*) er navnet på to personer i Bibelen:

* *Ahinoam*, en datter av Ahimaas, som ble hustru av Saul, og mor til hans fire sønner og to døtre.
* *Ahinoam*, en kvinne fra Jisreel, som ble Davids første hustru, og mor til Amnon.

En del bibelforskere har foreslått at de to faktisk kan være én og samme person. I 2 Sam 12,8 lar Gud profeten Natan fortelle David: «Jeg ga deg din herres hus og hans koner i din favn. Jeg ga deg både Israels hus og Judas hus.» Bibelforskeren Jon Levenson har foreslått at dette antyder at David tok Ahinoam fra Saul. Levenson går videre med å nevne at Ahinoam alltid blir nevnt før Abigajil, og at hun fødte David en sønn før Abigajil gjorde det. Han konkluderer fra dette at «hun var allerede gift med David da konflikten med Nabal brøt ut.»

Som vedheng til kildekritisk lesning antyder at referansene til at en kvinne kalt Ahinoam som var Sauls hustru, tilhørte redegjørelsen til den såkalte *republikanske kilden* i Samuelsbøkene, mens i avsnitt tilskrevet den *monarkiske kilden* er den eneste kvinnen som er kalt for Ahinoam, referert til som en hustru av David.

## Referanser
Midrasj

**Midrasj** (hebraisk מדרש, *midrashim*, bokstavelig «å undersøke» eller «studere») er en eksegetisk (bibelkritisk) redegjørelse ved bruk av en rabbinsk tolkningsmåte som forklarer utsnitt fra *[[Tora]]*, det hebraiske navnet for de fem Mosebøkene, og jødenes hellige skrifter. Midrasj anses å ha stor religions- og kulturhistorisk verdi. 

Begrepet i seg selv ordet betyr «tekstlig tolkning», «undersøke/studere» eller «eksegese», avledet fra rotverbet *darasj* (דָּרַשׁ), som betyr «å ty til, søk, søk med forsiktighet, spørre, kreve», former av disse forekommer ofte i den hebraiske Bibelen.

De eldste midrasj-samlingene ble sammenstilt på 200-tallet e.Kr., men inneholder for en stor del eldre materiale fra den muntlige skriftlærde tradisjonen. Midrasj-samlingene behandler til dels de bibelske bøkene vers for vers, til dels utvalgte tekster. Midrasjer kan enten handle om *[[Halakhá|halaka]]* (jødisk religiøs lov) eller om *[[aggada]]* (fortellinger, lignelser, anekdoter, fabler, teologiske diskusjoner, og lignende).

Midrasj og rabbinske lesninger «skjelner teksters, ordenes og bokstavenes verdi, som potensielle rom for åpenbaringer», i henhold til den hebraiske lærde Wilda Gafney. «De gjeninnstiller dominerende narrative lesninger mens de lager nye som skal stå ved siden av, ikke erstatte, tidligere lesninger. Midrasj stiller også spørsmål til teksten; noen ganger gir den svar, noen ganger lar den leseren svare på spørsmålene.» Vanessa Lovelace definerer midrasj som «en jødisk tolkningsmåte som ikke bare engasjerer ordene i teksten, bak teksten og utover teksten, men som også fokuserer på hver bokstav, og ordene som ikke blir sagt av hver linje.»

Ordet *Midrasj*, særskilt hvis det skrives med stor forbokstav, kan referere til en spesifikk samling av disse rabbinske skriftene komponert mellom 400 og 1200 e.Kr. Ifølge Gary Porton og Jacob Neusner har *Midrasj* tre tekniske betydninger:

# jødisk bibeltolkning;
# metoden som brukes i tolking;
# en samling slike tolkninger.

## Referanser


## Eksterne lenker
* Seksjonen for Midrasj hos *Chabad.org*, også femdelt serie om de klassiske tilnærmingene til å lese Midrasj.
* Judaism: Tales and Maxims from the Midrash hos *Sacred Texts*, ekstrahert og oversatt av Samuel Rapaport, 1908.
Leopold, hertug av Albany

Prins **Leopold, hertug av Albany** (Leopold George Duncan Albert; født 7. april 1853, død 28. mars 1884) var et medlem av den britiske kongefamilien. Han var sønn av dronning Viktoria og prins Albert. Leopold ble seinere gjort til hertug av Albany, jarl av Clarence og Baron Arklow. Han fikk diagnosen hemofili som spedbarn, noe som forårsaka hans død i voksen alder.

## Titler og utmerkelser
### Titler
* **7. april 1853 – 24. mai 1881**: *Hans kongelige høyhet* prins Leopold
* **24. mai 1881 – 28. mars 1884**: *Hans kongelige høyhet* hertugen av Albany

### Utmerkelser
* **KG**: Knight of the Garter (Hosebåndsordenen) (1861)
* **KT**: Knight of the Thistle (Tistelordenen) (1871)
* **GCMG**: Knight Grand Cross of the Order of St. Michael and St. George (Sankt Mikaels og Sankt Georgs orden) (1880)
* **GCSI**: Knight Grand Commander of the Order of the Star of India (1877)

## Stamtavle

## Referanser


## Eksterne lenker
* 
*
Engine (album)

***Engine*** er et musikkalbum med TNT, utgitt i 2010. I Europa og Japan har albumet navnet *A Farewell to Arms*.

## Sporliste

# «Engine» (Ronni Le Tekrø)
# «Refugee» (Tekrø/Mills)
# «Ship In the Night» (Ronni Le Tekrø)
# «Take It Like a Man &ndash; Woman!» (Tekrø/Mills/Caputo)
# «Come» (Tekrø/Mills)
# «Barracuda» (Tekrø/Mills)
# «A Signature of a Demons Seft-Portrait» (Ronni Le Tekrø)
# «Don't Misunderstand Me» (Tekrø/Mills)
# «A Farewell to Arms» (Tekrø/Mills)
# «Someone Else» (Tekrø/Mills)
# «God natt, Marie» (Tekrø/Mills)
# «June» (live-bonus) (Tekrø/Mills)
#;Bonusspor
# «Not Only Lonely» (bonusspor i Japan) (R. Tekrø/C. Tekrø)
# «Harley-Davidson» (bonusspor i Europa) (Ingebrigtsen/Alfheim/Steel)
## Medvirkende
### TNT
* Tony Mills - vokalist, låtskriver, kor
* Ronni Le Tekrø - gitarer, kor, låtskriver, produsent, arrangement 
* Victor Borge - bass, kor
* Diesel Dahl - trommer, perkusjon låtskriver
### Øvrige medvirkende
* Dag Stokke - keyboard på *God natt, Marie*
* Bård Svendsen - orgel, bakgrunnvokal på *Barracuda*
* Kjartan Hesthagen - tekniker
* Erland Hvalby - tekniker, låtskriver
* Tony Caputo - låtskriver 
* Carina Helene Tekrø Hermstad - låtskriver
* Dag Ingebrigtsen - låtskriver
* Gustav Alfheim - låtskriver
* Casino Steel - låtskriver
* Tommy Hansen - miksing, mastering 
## Eksterne lenker
* Engine Discogs
Bluestone (selskap)

**Bluestone**, tidligere **WebOn**, er et norsk selskap som utvikler og leverer programvare og løsninger for Product Information Management (PIM) og ehandel.. Selskapet har hovedkontor i Tønsberg, Norge, et salgskontor i Stockholm og utviklingsentre i Bangkok, Thailand og i Gdańsk, Polen. Bluestone har også kontor i Palo Alto, USA og selskapet har tilsammen 97 ansatte.

Selskapet fokuserer idag primært mot større selskaper i den nordiske regionen. 

WebOn fusjonerte med selskapet Bluestone i mai 2018 og endret navn til Bluestone.
## Historie
WebOn AS ble etablert 1. desember i 1995 av Jon Anders Aas-Haug. Selskapet het da Internet Consult AS, men navnet ble i 1997 endret til WebOn etter selskapets hovedprodukt. WebOn software var klar til bruk i mars 1996, og den første netthandelsløsningen basert på WebOn software ble lansert i juni samme år. Blant de første leveransene var *Matnett*, som ble kåret til «Årets dataprodukt» av PC World Norge.

1. januar 2000 ble WebOn solgt til svenske Drax Holding, men kjøpt tilbake av grundere og ansatte i 2001.

## Referanser


## Eksterne lenker
*
Jømna (elv)

**Jømna** er ei elv i Elverum kommune i Innlandet. Den er ei sideelv til Glåma og dannes ved samløpet av tilløpselvene Horna og Vesl-Jømna like øst for Starmoen. Elva renner derfra sørover til den munner ut i Glåma ved bygda Jømna, rundt 10 km sørøst for Elverum. Elva er  lang (medregnet Horna), og har et nedbørfelt på . Middelvannføringen ved munningen er .

Like før munningen i Glåma danner elva et fossefall hvor det allerede i middelalderen ble anlagt møller, og hvor den nærmeste garden hadde kongelige privilegier. Fossefallet ga senere også grobunn for utvikling av industri ved elva, hvor Kverndalen Brug (senere Jømna Brug) ble opprettet i 1877.

## Sideelver
Dette er ei liste over sideelver og tilløpselver til Jømna, med angivelse av hvor elvene munner ut i hovedelva. Lista er regnet fra Jømnas munning i Glåma og nordover.
*Dottungen – 2 km nord for Jømna
*Agåa – 1 km øst for Starmoen
*Vesl-Jømna – 1 km nordøst for Starmoen
*Horna – 1 km nordøst for Starmoen
**Nistilen – 1 km nord for Starmoen

## Referanser
Henri Queuille

**Henri Queuille** (født 31. mars 1884 i Neuvic, Corrèze, død 15. juni 1970 i Paris) var en fransk politiker fra Parti radical under den tredje og den fjerde republikken. 

Han var medlem av nasjonalforsamlingen 1914–1935 og 1945–1958 samt senatet 1935–1940. Han inngikk i en lang rekke regjeringer 1920–1954, i begynnelsen ofte som jordbruksminister. Under andre verdenskrig tilhørte han Charles de Gaulles provisoriske regjering i London og Alger. Queuille var en av den fjerde republikkens fremste politikere og var statsminister 1948–1949, 1950 samt 1951. Han var dessuten finansminister 1948–1949 og visestatsminister 1949–1950 og 1952–1954. 

## Referanser


## Kilder
* Nationalencyklopedin
Allsanger og gospelhits fra 70-tallet

***Allsanger og gospelhits fra 70-tallet*** er et samlealbum med Frisk Luft, utgitt i 2008.

## Sporliste
### Gospel Live
# «Here Comes Jesus»
# «Good News»
# «Mitt barn»
# «You've Gotta Be a Baby/It's a New Morning»
# «Jeg aldri har angret»
# «Nåde og fred»
# «Glory Halleluja»
# «Jesus, du er alt for meg»
# «Holy, Holy»
# «På tvers»
# «Halleluja»
# «Gi meg et lys»
# «When I Remember»
# «For Those Tears I Died»
# «Mighty Clouds of Joy»
### Frisk Luft 2
# «Tror på ham»
# «Syng en sang»
# «Guds rike»
# «Tiden»
# «Du må bli en dåre»
# «Halleluja, vi priser deg/Ære være gud»
# «Jesu fred»
# «Jesus er en venn»
# «Get All Excited»
# «10 små kirkefolk»
# «På frukten skal treet kjennes»
# «Lovsyng ham»
# «Gjennom alt»
# «Herre, gi oss vannet»
# «Halleluja»

## Kilder
Lifetime Friends

***Lifetime Friends*** er et musikkalbum med Frisk Luft, utgitt i 2000.

## Sporliste
# «I Believe»
# «Until You Find the Lord»
# «Lifetime Friend»
# «Ikke en spurv til jorden»
# «Teach Your Children Well»
# «Tror på ham»
# «He Will Carry on»
# «Liljen»
# «Frels meg nå»
# «Educated Fool»
# «Thy Word»
# «Wedding Song»
# «Shining In the Light of the Lord»
# «In My Father's House»
# «We Are One In the Spirit»

## Kilder
I’ll Never Find Another You (album)

***I'll Never Find Another You*** er et musikkalbum med Frisk Luft, utgitt i 2004.

## Sporliste
# «I'll Never Find Another You»
# «Taking My Time»
# «A Love Song»
# «Front Seat, Back Seat»
# «Somebody Bigger Than You and I»
# «Uten reservasjon»
# «Try a Little Kindness»
# «Son of a Man»
# «Road to Zion»
# «Elvis Ain't Lonesome Tonight»
# «Flere slike dager»
# «Alle hav består av dråper»
# «Something More»

## Kilder
Skumringsvikler

**Skumringsvikler** (*Eulia ministrana*) er en sommerfugl som tilhører familien viklere (Tortricidae). 

## Utseende
En middelsstor til stor (vingespenn 18-24 millimeter) vikler med avrundede forvinger. Grunnfargen er brunrød, forvingene har varierende, hvite felter. Thorax har et tverrbånd av hvite hår i midten, bak dette en tverrkam av oppstående, hårlignendne skjell. Bakvingen er grå.

## Levevis
Arten lever i skog. Larvene lever inne i sammenrullede blader av ulike løvtrær. De voksne sommerfuglene fly i mai-juni.

## Utbredelse
Arten finnes over hele Europa, og er vanlig i Sør-Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eulia_ministrana.html
* *Eulia ministrana* på UK Moths: https://web.archive.org/web/20111016123755/http://ukmoths.org.uk/show.php?bf=1015
## Eksterne lenker
*
Berberisbladvikler

**Berberisbladvikler** (*Choristoneura diversana*) er en sommerfugl som tilhører familien viklere (Tortricidae).

## Utseende
En middelsstor til ganske stor (vingespenn 15-23 millimeter), lysbrun vikler. Forvingen er bred og avrundet, grunnfargen lysbrun med et fint, brunt nettmønster og ett bredt, skrått, mørkbrunt tverrbånd som er bredest ved bakkanten og gjerne avbrutt i midten. Bakvingen er mørk gråbrun.

## Levevis
Larven lever mellom sammenspundne blader av ulike urter, busker og løvtrær. Den synes å ha en forkjærlighet for berberis, men kan også bruke mange andre planter.

## Utbredelse
Arten er utbredt over det meste av Europa, unntatt lengst i sør, i det nordlige Asia. I Norge er den bare kjent fra det sørlige Østlandet, og den er sjelden. Det er vanskelig å peke på noen trusselfaktorer for arten, men den blir likevel vurdert som Nær truet (NT) i Norsk rødliste for arter fra 2010.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/choristoneura_diversana.html
* *Choristoneura diversana* på UK moths http://ukmoths.org.uk/show.php?bf=982
* Rødlistevurdering for berberisbladvikler. http://www.artsportalen.artsdatabanken.no/Rodliste2010/Vurdering/Choristoneura+diversana/30191 

## Eksterne lenker
*
Olivenbrun bladvikler

**Stor bladvikler** (*Choristoneura hebenstreitella*) er en sommerfugl som tilhører familien viklere (Tortricidae).

## Utseende
En stor (vingespenn 19-30 millimeter), lysbrun vikler, en av de største nordiske artene i denne familien. Thorax er uten oppstikkende hårkvaster. Forvingen er rektangulær, ytterkanten litt innbuktet slik at vingespissen blir litt utstikkende. Bunnfargen er lysbrun, roten gjerne litt mørkere. Midt i vingen er den en stor, mørkbrun flekk ved bakkanten og en mindre flekk ved framkanten, disse når nesten sammen og danner et tverrbånd. Dessuten er den en oval, mørkbrun flekk ved framkanten nær spissen. Bakvingen er mørkgrå med grågule frynser, ytterkanten en tanke innbuktet bak spissen.

## Levevis
Larvene lever mellom sammenspundne blader på ulike busker og løvtrær. De voksne sommerfuglene flyr i juni-juli, mest i skumringen.

## Utbredelse
Arten er utbredt over det meste av Europa, unntatt lengst i nord.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/choristoneura_hebenstreitella.html
* *Choristoneura hebenstreitella* på UK moths https://web.archive.org/web/20111016150858/http://ukmoths.org.uk/show.php?bf=983
## Eksterne lenker
*
Paris FC (kvinner)

**Paris FC (kvinner)** er en fransk fotballklubb fra Viry-Châtillon, en forstad til Paris. Klubben er kvinnedelen av Paris FC. 

Klubben het tidligere **FCF Juvisy**, men ble solgt til Paris FC og ble klubbens kvinnelag i 2017. 

## Historie
Klubben ble dannet i 1971 som del av **ES Juvisy** fra Juvisy-sur-Orge, to kilometer nord for Viry-Châtillon. Juvisy debuterte i 1980-81-sesongen, der de var en middelhavsfarer de første årene. Kvinnelaget dannet sitt eget lag, **FCF Juvisy**, i 1985 og flyttet de to kilometrene sørover, men beholdt navnet Juvisy. I sin første sesong rykket de ned til 2. divisjon, men kom til finalen i denne (her må 2. divisjon sees på som et gruppespill blant de dårligste i førstedivisjon, og ikke en tradisjonell 2. divisjon). På grunn av utvidelse og omlegging, var uansett Juvisy også med i 1. divisjon fra neste år. Etter flere middelmådige sesonger, ble Juvisy vinner av sin gruppe i 1989-90-sesongen, og kom til semifinalen, som de tapte mot senere seriemester VGA Saint-Maur. Også det påfølgende år kom Juvisy til semifinalen og tapte denne.

I 1991-92-sesongen ble imidlertid Juvisy seriemestre ved å vinne finalen. Med seieren befestet Juvisy seg som et topplag, og var i stadig kamp med særlig FC Lyon om seriegullet på 90-tallet. Det ble til slutt fire seire hver på de to lagene fram til Toulouse tok over i 1998. Toulouse vant fire serier på rad, om enn Juvisy vant serien etter normal serie, mens Toulouse paserte dem i sluttspillet. Ironisk nok tapte Juvisy kampen om serieseieren i 2002-03, men vant sluttspillet, og ble dermed fransk seriemester. 

Da sluttspillet ble avskaffet etter 2003-04-sesongen, markerte Juvisy seg med en andreplass og så et nytt seriemesterskap, før Olympique lyonnais, som satset fra 2007 av, tok helt over. juvisy har siden måttet ta til takke med andre- og tredjeplasser, i kamp mot særlig Montpellier. 

Juvisy vant også Challenge de France, den franske cupen, i 2005. I Mesterligaen har det gått dårlig. De gangene de har vært med, har Juvisy til gode å markere seg.

Den legendariske franske fotballspilleren Marinette Pichon, som var blant førstevalgene til Women's United Soccer Association, har spilt for klubben.

6. juli 2017 ble FCF Juvisy solgt til Paris FC som klubbens kvinnelag.

## Meritter

* **[[Division 1 Féminine]]**
** Vinner (6): 1991/92, 1993/94, 1995/96, 1996/97, 2002/03, 2005/06

* **Coupe de France Féminine** (den franske cupen)
** Vinner (1): 2004/05

## Referanser


## Eksterne lenker
*  (på fransk)
Taigabladvikler

**Østlig bladvikler** (*Choristoneura albaniana*) er en sommerfugl som tilhører familien viklere (Tortricidae). 

## Utseende
En middelsstor til stor (vingespenn 19-23 millimeter), lysbrun vikler. Forvingen har rettviklede vingespisser, ytterkanten er ikke innbuktet. Vingen har lysbrun grunnfarge og et fint, brunt nettmønster. Midt i vingen er det et bredt, skrått, brunt tverrbånd, og det er en oval, mørkbrun flekk med framkanten nær vingespissen. Fra denne går den en smal, uregelmessig tverrstrek bakover i vingen. Bakvingen er lyst gråbrun, ytterkanten ikke innbuktet.

## Levevis
Dette er en nordlig art. Larven er ikke kjent, men man antar at den lever på lappvier.

## Utbredelse
I Europa finnes arten bare i det nordlige Fennoskandia og Russland. Den er en holarktisk art og finnes også i Sibir og Nord-Amerika.
I Norge finnes den i Øst-Finnmark.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/choristoneura_albaniana.html

## Eksterne lenker
*
ISO 3166-2:AL

**ISO 3166-2:AL** er Albanias del av ISO 3166-2, som er del av ISO 3166-standarden utgitt av Internation Organization for Standardization, som definerer koder for navna til hovedinndelingene (f.eks. delstater og fylker) av alle land med kode i ISO 3166-1.

For Albania er det definert koder for to nivåer i inndelingene:
* 12 regioner
* 36 distrikter

Hver kode består av to deler, atskilt av en bindestrek. Første del er , ISO 3166-1 alfa-2-koden for Albania. Andre del er enten:
* to sifre (–): regioner
* to bokstaver: distrikter

Kodene for regionene går i stigende alfabetisk rekkefølge (ifølge det albanske alfabetet), med unntak av Dibër, hvis kode er basert på regionshovedstaden Peshkopi. Koden for distriktet Kolonjë () er basert på distriktshovedstaden Ersekë.

## Nåværende koder
Inndelingsnavna er sortert i albansk alfabetisk rekkefølge: a–c, ç, d, dh, e, ë, f-g, gj, h-l, ll, m-n, nj, o-r, rr, s, sh, t, th, u-x, xh, y-z, zh.

### Regioner

### Distrikter

## Endringer
Følgende endringer i Albanias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Albanias regioner
* Albanias distrikter

## Eksterne lenker
* Counties of Albania, Statoids.com
Myrbladvikler

**Myrbladvikler** (*Argyrotaenia ljungiana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 12-16 millimeter), rødbrun vikler. Thorax har to oppstående kvaster av hårlignende skjell. Arten er ganske variabel i fargen, men forvingen har gjerne tre lysere tverrbånd, den innerste av dette er innskåret av en firkantet, brun flekk ved innerranden. Bakvingen er gråbrun, litt innbuktet bak vingespissen, den innerste delen av vingefrynsene er lyse slik at det blir en smal, lys stripe langs ytterkanten.

## Levevis
Arten finnes på lyngheier og i myrlendt terreng. Larven kan leve på mange ulike urter, busker og løvtrær, blant andre pors og røsslyng. De voksne sommerfuglene flyr fra april til juni.

## Utbredelse
Arten er utbredt over det meste av Europa og finnes også i Nord-Afrika og det nordlige Asia.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/argyrotaenia_ljungiana.html
* *Argyrotaenia ljungiana* på UK Moths: https://web.archive.org/web/20111016132823/http://ukmoths.org.uk/show.php?bf=974
## Eksterne lenker
*
Bartrevikler

**Bartrevikler** (*Dichelia histrionana*) er en sommerfugl som tilhører familien viklere (Tortricidae). 

## Utseende
En middelsstor til ganske stor (vingespenn 17-22 millimeter), lyst gråbrun vikler. Kroppen og hodet er brune. Forvingens bunnfarge er lyst gråbrun, det er en smal, brun tverrstrek ved roten, midt i vingen et bredt, skrått, brunt tverrbånd som er avbrutt i midten, i vingens ytre del en firkantet, mørkbrun flekk ved framkanten. Bakvingen er gråbrun, ytterkanten ikke innbuktet, den innerste delen av vingesfrynsene er lyse slik at det blir en smal, lys stripe langs ytterkanten.

## Levevis
Dette er en barskogsart, og larvene lever mellom sammenspunnet bar av gran (*Picea abies*). De voksne viklerne flyr fra skumringen og utover natten fra mai til august.

## Utbredelse
Arten er utbredt i Europa, fra Nederland i vest til Romania i øst og fra Hellas i sør til Norge i nord, men mangler i de vestligste og østligste delene. I Norge er den utbredt langs kysten av Sør-Norge. Selv om grana ikke vokser naturlig på Vestlandet, har arten spredt seg også her, i granplantinger.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dichelia_histrionana.html
* *Dichelia histrionana* på UK moths http://ukmoths.org.uk/show.php?bf=990a 

## Eksterne lenker
*
Midrasj Tehillim

**Midrasj Tehillim** (hebraisk: מדרש תהלים), det vil si «Midrasj til salmene», er aggadaisk midrasj som er kjent siden 1000-tallet e.Kr. da den ble sitert av Natan av Roma i hans *Aruk* (hebraisk סחר), av den spanske rabbiner Isaak ibn Ghiyyat i hans *Halakot* (1b), og av den franske rabbiner Rashi (akronym for Shlomo Jitzchaki) i hans kommentarer på *[[Samuelsbøkene|Første Samuelsbok]]* xvii. 49, og i mange andre avsnitt. Denne midrasj er også kalt for *Agadat Tehillim* (Rashi om *[[Femte Mosebok]]* xxxiii. 7 og mange andre ordskifter), eller *Haggadat Tehillim* (*Aruk*, סער, og i seks andre skrifter). Fra 1100-tallet ble den også kalt for *Shocher Tov* ettersom den begynner med verset *[[Salomos ordspråk]]* xi. 27, שחר טוב יבקש רצון ודרש רעה תבואנו, etc.

## Utgaver
Den sanne midrasj dekker kun Salmenes bok i.-cxviii., og dette er alt det som er funnet i enten manuskriptene eller i den første trykte utgaven (Konstantinopel 1512). I andre utgave (Thessaloniki 1515) er et supplement lagt til, med unntak av to salmer, Ps. cxix.-cl. Forfatteren av dette supplementet var antagelig R. Mattithiah Yiẓhari fra Zaragoza i Spania, som samlet de spredte *Haggadá sjel pesah* om salmene Ps. cxix.-cl. fra Yalḳuṭ, og la til egne kommentarer. Ettersom cxxiii. og cxxxi. er i Yalḳuṭ, inkluderte forfatteren av supplementet ingen haggadiske fortolkninger av disse to salmene. Denne utelatelsen ble gitt av Salomon Buber i hans komplette utgave av Midrasj Tehillim, med tillegg fra ulike jødiske skrifter, slik at midrasjen i sin nåværende form dekker hele Salomos ordspråk.

## Referanser


## Eksterne lenker
* Wilhelm Bacher & Jacob Zallel Lauterbach: «Midrash Tehillim» i *Jewish Encyclopedia* 1901–1906
ISO 3166-2:AQ

**ISO 3166-2:AQ**  er Antarktis' del av ISO 3166-2, som er del av ISO 3166-standarden utgitt av International Organization for Standardization (ISO), som definerer koder for navna til hovedinndelingene (f.eks. delstater eller fylker) av alle land og områder med kode i ISO 3166-1.

Det er for tiden ingen koder definert for Antarktis.

Antarktis' ISO 3166-1 alfa-2-kode er .

## Se også
* Territorialkrav i Antarktis

## Eksterne lenker
* Claims of Antarctica, Statoids.com
Andreas Grasmo

**Andreas Grasmo** (1912–1986) var en norsk teolog og kirkelig organisasjonsmann, mest kjent som mannen som startet Kirkens Nødhjelp, som omorganiserte Oslo Indremisjon og som avsluttet sin tjeneste i Den norske kirke som domprost i Tønsberg. Andreas Grasmo var prestesønn og etter examen artium i 1931, studerte han selv teologi. Han ble cand.theol. i 1937.

## KFUM
Sin første prestetjeneste fikk Grasmo i en stilling som sekretær i Kristiansund KFUM. I tiden før og de første årene av andre verdenskrig, bygget han opp et blomstrende ungdomsarbeid i byen, noe som førte til at han i 1943 ble hentet til Oslo som sekretær (leder) for guttearbeidet i Norges Kristelige Ungdomsforbund på landsplan. Her gjorde han en stor jobb under krigen. Etter krigen hadde han ansvar for organiseringen av en verdenskonferanse for 1500 kristne ungdommer i Oslo sommeren 1947.

## Kirkens Nødhjelp
Fra NKUF gikk han i 1947 til et arbeid med å bygge opp den organisasjonen som ble til Kirkens Nødhjelp. Sammen med Europahjelpen organiserte han i regi av Menighetspleiens landsforbund et kirkelig hjelpearbeid i Tyskland etter andre verdenskrig. Grasmo dro selv rundt i flyktningleirer og deltok i utvelgelsen av folk som fikk nye muligheter i Norge. For dette arbeidet høstet han stor anerkjennelse og ble tildelt tyske og østerrikske ordener.

## Oslo Indremisjon
I 1952 ble han kalt til å bli leder for Oslo Indremisjon, som var en medlemsorganisasjon som hadde drevet diakonalt og sosialt hjelpearbeid i Oslo siden 1855. Her satte han i gang et stort arbeid for alkoholikere og uteliggere og fikk bygget organisasjonens sosialbygg. Hans visjon var å kombinere frivillig innsats med offentlig støtte og faglig tyngde i hjelpearbeidet. Grasmo ledet organisasjonen i 20 år og før han sluttet i 1972, var medlemsorganisasjonen i 1971 omgjort til en stiftelse under navnet Kirkens Bymisjon.

## Kirkelig engasjement
Andreas Grasmo var gjennom hele sitt liv engasjert i Den norske kirke. Han ble ordinert til prest i 1945 for å virke i Norges Kristelige Ungdomsforbund. Som leder for Oslo Indremisjon ansatte han prester til å gjøre tjeneste i drabantbyene rundt Oslo før det kom en kirkelig struktur der. Han ble viseformann i det første Kirkerådet og var i samarbeid med andre organisasjonsledere medvirkende til at det ble opprettet et diakoniråd for Den norske kirke. I 1972 ble Grasmo utnevnt til domprost i Tønsberg. Denne tjenesten hadde han til 1979, da han gikk av. Som pensjonist bosatte han seg i Tønsberg, hvor han døde i 1986.

## Heder
* St. Hallvard-medaljen (1967)
* Ridder av 1. klasse av St. Olavs Orden (1970)

## Referanser


## Kilder
* Hvem Hva Hvor 1973 side 157
* Norsk biografisk leksikon; Andreas Grasmo

## Eksterne lenker
* Andreas Grasmo i Store norske leksikon (utdypning)
ISO 3166-2:AR

**ISO 3166-2:AR** er Argentinas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Argentina er det definert koder for én by og 23 provinser. Byen Buenos Aires er landets hovedstad, og har spesiell status på nivå med provinsene.

Hver kode består av to deler, atskilt av en bindestrek. Første del er , ISO 3166-1 alfa-2-koden for Argentina. Andre del er en bokstav, opprinnelig brukt i bilskilt (bokstavene I og O brukes ikke fordi de kan forveksles med 1 og 0, og ble ikke brukt i bilskilt), og for tiden brukt i postkoder.

## Nåværende koder

## Endringer
Følgende endringer i Argentinas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Argentinas provinser

## Eksterne lenker
* Provinces of Argentina, Statoids.com
Våpenkort

**Våpenkort** er et norsk  dokument som gir tillatelse til å eie skytevåpen i Norge.

## Bakgrunn
Krav om våpenkort er hjemlet i våpenloven: 

Det utstedes normalt ett våpenkort per registreringspliktige våpen, og kortet utstedes etter at søknad om erverv er godkjent og at våpenet er ervervet. Kopi av kjøpetillatelsen (blå del) fungerer som midlertidig kjøpekort inntil kjøpekortet er laget og mottatt av våpeneier.

Kortet er personlig, med unntak av våpenkort til idrettslag (skytterlag/klubber), skal alltid medbringes sammen med våpenet, og fremvises ved kontroll av politiet.

Ved kjøp av ammunisjon til rifle og håndvåpen må gyldig våpenkort for det aktuelle våpen fremvises. Ved kjøp av ammunisjon til haglegevær må man fremvise gyldig våpenkort for et vilkårlig skytevåpen, eller gyldig registreringskort i jegerregisteret.

## Innhold
Våpenkortet inneholder:
*Personlig våpenkortnummer til eier (ett felles nummer på alle våpenkortene til samme person)
*Individuelt våpenkortnummer (unikt nummer per våpenkort)
*Navn, adresse, poststed og fødselsdato til eier
*Type våpen
*Fabrikkmerke på våpen
*Kaliber
*Våpennummer (serienummer på våpen)

Om våpenet er ervervet til samling skal dette påføres våpenkortet.

Baksiden på kortet inneholder blant annet diverse informasjon i forhold til transport av våpen og straff ved brudd på våpenlovgivningen.

## Utlån av våpen
Den som har våpenkort kan vanligvis for inntil fire uker overlate våpenet til andre som antas å fylle betingelsene for erverv av våpen. Ved utlån av pistol og revolver må den som låner inneha gyldig våpenkort for tilsvarende våpen. Det skal ved utlån følge med skriftlig bevitnelse med opplysning om til hvilket bruk og for hvilken tid våpenet er overlatt. Bevitnelsen erstatter da våpenkort.

## Tilbakekallelse
Våpenkort kan tilbakekalles og våpenet beslaglegges/påtvinges solgt dersom innehaveren grunnet sykdom, alder eller andre forhold ikke er istand til å bruke eller oppbevare skytevåpenet forsvarlig:

## Se også
* Europeisk våpenpass
* Flyreise med skytevåpen og ammunisjon

## Referanser


## Eksterne lenker
* Justis og Politidepartementet - Tilbakekall av våpenkort
ISO 3166-2:AM

**ISO 3166-2:AM** er Armenias del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (for eksempel delstater og fylker) av alle land med kode i ISO 3166-1.

For Armenia er det definert koder for én by og ti provinser. Byen Jerevan er landets hovedstad og har spesiell administrativ status som er på nivå med provinsene.

Hver kode består av to deler, atskilt av en bindestrek. Første del er , ISO 3166-1 alfa-2-koden for Armenia. Andre del er to bokstaver.

## Nåværende koder
Navna på underenhetene listes opp med norsk skrivemåte, med skrivemåten som brukes av ISO 3166s vedlikeholdsbyrå (ISO 3166/MA) i klammer.

## Se også
* Armenias distrikter

## Eksterne lenker
* Provinces of Armenia, Statoids.com
Omakaitse

**Omakaitse** (estisk for «selvforsvar») var en frivillig militær organisasjon i Estland. Den ble grunnlagt i 1917 etter den russiske revolusjonen.

På slutten av det tyske rikets okkupasjon av Estland tok enhetene fra Omakaitse over ansvaret for de større byene i landet slik at de kunne proklamere uavhengighet i Estland. Omakaitse ble lagt ned i 1940, men ble etablert igjen i 1941. Organisasjonen sto under tysk kommando mellom 1941 og 1944. Under den andre verdenskrig eksisterte Omakaitse på Østfronten fra 3. juli 1941 frem til 1944. Omakaitse var en unik organisasjon under den andre verdenskrig. I Latvia, som ellers delte felles skjebne med Estland på mange måter, var det ingen organisasjon av denne typen.

Omakaitse ble gjenopprettet under den tyske Operasjon Barbarossa i 1941 som overtok kontrollen over landet før de tyske troppene ankom og etablerte et koordinerende råd i Tartu, der de proklamerte den provisoriske regjeringen i Estland. Tyskerne oppløste den provisoriske regjeringen, men tillot de væpnede enhetene i Omakaitse å bli en del av det tysk-okkuperte Reichskommissariat for Estland.

Omakaitse hadde som hovedoppgaver å forsvare kysten og landets grenser, vokte militært viktige objekter, drive kamp mot kommunismen, drive militær bistand til tyskerne, garantere den generelle sikkerheten til innbyggerne, gi støtte ved store ulykker (brann, flom, sykdommer, etc.), gi militær trening for sine medlemmer og andre lojale borgere, og utdype og bevare den patriotiske og nasjonale følelsen til borgerne.

Omakaitse hadde 10 200 medlemmer kort tid etter at den ble opprettet. Den 1. desember 1941 hadde de 40 599 medlemmer. Mellom 1000 og 1200 medlemmer av Omakaitse (2,5 til 3% av det totale medlemstallet) var direkte involvert i kriminelle handlinger, vakthold og andre oppgaver for tyskerne eller drap på mellom 400 og 1000 romfolk og cirka 6000 jøder i konsentrasjonsleirene i Pskov-regionen i Russland og Jägala, Vaivara, Klooga, og Lagedi-leirene i Estland.

## Referanser